钦定古今图书集成/明伦汇编/氏族典/第401卷 > 《郑樵通志》 > 以国为氏
## 钦定古今图书集成/明伦汇编/氏族典/第401卷 > 《郑樵通志》 > 以国为氏

杞氏。姒姓，夏禹之后。成汤放桀，其后稍绝。武王克纣，
求禹后，得东楼公而封之于杞，今东京雍丘县即杞
故城。九世及成公，迁于缘陵，今潍州营丘是也。文公
居淳于，今密州高密有故淳于城是也。成公始见《春
秋》，黜为伯。桓公用夷礼，黜为子。僖公子缗公六年，获
麟之岁也。缗公弟哀公三年，《春秋》之传终矣。自哀公
以下二世，十三年而楚灭之。凡二十世，子孙以国为氏。又杞康，汉末时避董卓难，改姓抱，《北史》有抱嶷、抱
老寿。